Fransiskanerklosteret i Calpan, i delstaten Puebla, ble grunnlagt i 1548. Den enkle fasaden på klosterkirken er utsmykket med skulpturer, blant annet av magüey-blomsten. Inne i klostergården er det fire kapeller, utsmykket med geometriske mønster og med motiver som bebudelsen, dommedag og flere. En fontene fra 1600-tallet er gjenoppbygd inne i klostergården etter at deler av fontenen hadde blitt spredt ut over hele byen.